തെരെഞ്ഞെടുപ്പ് കോഴ കേസില് ക്രൈം ബ്രാഞ്ചിന്റെ ശബ്ദ പരിശോധനയ്ക്കെതിരെ കെ സുരേന്ദ്രന് തെരെഞ്ഞെടുപ്പ് കോഴ കേസില് ക്രൈം ബ്രാഞ്ചിന്റെ ശബ്ദ പരിശോധനയ്ക്കെതിരെ ബിജെപി സംസ്ഥാന അധ്യക്ഷന് കെ സുരേന്ദ്രന് കോടതിയെ സമീപിച്ചു. ചിതാഞ്ജലി സ്റ്റുഡിയോ സംസ്ഥാന സര്ക്കാരിന് കീഴിലുള്ള സംവിധാനമാണ്. ഇവിടെ ശബ്ദ പരിശോധന നടത്തിയത് അംഗീകരിക്കാന് തയ്യാറല്ല എന്ന നിലപാടിലാണ് കെ സുരേന്ദ്രന്. എറണാകുളം ചിത്രഞ്ജലി സ്റ്റുഡിയോയിലെ ശബ്ദ പരിശോധനയില് കൃത്രിമം നടന്നെന്ന് കെ സുരേന്ദ്രന് കോടതിയില് നല്കിയ ഹര്ജിയില് പറയുന്നു. കേന്ദ്ര ലാബുകളില് ശബ്ദ പരിശോധന വേണം എന്നാണ് കെ സുരേന്ദ്രന്റെ ആവശ്യം. സുല്ത്താന് ബത്തേരി കോടതി നാളെ വാദം കേള്ക്കും.സുല്ത്താന് ബത്തേരി ഫസ്റ്റ് ക്ലാസ് മജിസ്ട്രേറ്റ് കോടതിയെയാണ് കെ. സുരേന്ദ്രന് സമീപിച്ചത്. കഴിഞ്ഞ ദിവസമാണ് ഹര്ജി നല്കിയത്. ഇന്നലെ ഹര്ജി കോടതി പരിഗണിക്കുകയും ചെയ്തിരുന്നു. കൂടാതെ ക്രൈം ബ്രാഞ്ചിന്റെ ഭാഗം നാളെ കേള്ക്കും.The post തെരെഞ്ഞെടുപ്പ് കോഴ കേസില് ക്രൈം ബ്രാഞ്ചിന്റെ ശബ്ദ പരിശോധനയ്ക്കെതിരെ കെ സുരേന്ദ്രന് first appeared on MalayalamExpressOnline.